Ĉiela kastelo Laputa

Ĉiela kastelo Laputa (天空の城ラピュタ [tenkū no ŝiro rapjuta], "Laputa, la kastelo en la ĉielo") estas la dua kina animacia filmo de Studio Ghibli. Ĝi estis publikigita en 1986. La reĝisoro estis Mijazaki Hajao. La muzikon por tiu filmo komponis Hisaiŝi Ĝo.

Kelkaj ideoj por tiu filmo estis preparitaj jam dek jaroj antaŭe per Mijazaki Hajao mem, kiam li estis dungita per la filmo-konzerno Tōhō por elpensi koncepton de televida serio, sed tiutempe la projekto ne estis realigita.

 Intrigo 
La mondo de tiu filmo estas mondo, en kiu ekzistas la legendo de "Laputa", diranta, ke la homaro antaŭ longa tempo inventis pli kaj pli multaj metodoj por flugi, ĝis multaj urboj ŝvebis en la ĉielo, sed finfine unu post la alian falis surteren. Nur unu el ili — Laputa — restas ĝis nun en la ĉielo, sed estas kaŝata kontraŭ la okuloj de homoj.

La filmo komencas kun drama sceno, en kiu bando de piratoj atakas kaj invadas grandan aerŝipon, kaj Ŝita, provante eskapi, falas el fenestro suben kaj falante svenas...

 Ĉefaj roluloj 
 Ŝita (シータ [ŝīta])
La junulino Ŝita estas la protagonisto de tiu filmo. Ŝi posedas bluan ŝtonon kun misteraj fortoj, kiun ŝi heredis de ŝia patrino. Ŝi estas persekutata de bando de piratoj kaj ankaŭ de la armeo, kiuj volas uzi la ŝtonon por siaj celoj. Ŝita kontraŭe volas nur scii la veron pri la legendo de Laputa, ĉar ŝia ŝtono kaj ŝia sekreta familia nomo ŝajnas rilataj al Laputa.

 Pazu (パズー [pazū])
La junulo Pazu, kies patro diris antaŭ sia morto, ke li vidis Laputa-n, sed neniu lin kredis. Kiam Pazu ekkonas junulinon Ŝita, li volas helpi al ŝi en la serĉo de Laputa kaj de la vero.

 Muska (ムスカ [musuka])
La mistera registar-komisiito Muska kunlaboras kun la armeo por kapti junulinon Ŝita kaj ŝian ŝtonon. Li serĉas potencon kaj ankaŭ li posedas sekretan familian nomon...

 Dora (ドーラ [dōra])
Dora estas la estrino de la piratoj. Ŝi zorgas pri siaj filoj kaj ne estas tiel malbona, kiel unue ŝajnas.

 La filoj de Dora (ドーラの息子たち [dōra no musukotaĉi])
La filoj de Dora, ĉiuj iomete "patrinaj dorlotitoj", laboras kiel piratoj sub la ordono de ilia patrino.

 Generalo (将軍 [ŝōgun]), li estas alparolata kiel Ekscelenco (閣下 [kakka])
La generalo de la armeo konkuras kontraŭ Musuka por Laputa, sed li pensas nur pri legendaj trezoroj.

 Avĉjo Pomu (ポムじいさん [pomu-ĝīsan])
La grandaĝa ermito, kiu helpas al Ŝita kaj Pazu. Li avertas la gejunulojn pri la danĝeraj fortoj de la blua ŝtono.

 Titolo en aliaj lingvoj 
lingvotitolosignifoangla/UKLaputa: Castle in the SkyLaputa: kastelo en la ĉieloangla/UsonoCastle in the Skykastelo en la ĉieloĉeĥaLaputa: Zámek v oblacíchLaputa: kastelo en nubojfrancaLe château dans le ciella kastelo en la ĉielogermanaDas Schloss im Himmella kastelo en la ĉielohungaraLaputa – az égi palotaLaputa — la kastelo en la ĉielohispanael Castillo en el Cielola kastelo en la ĉieloitalaLaputa: Castello nel CieloLaputa, kastelo en la ĉielojapana天空の城ラピュタkastelo en la ĉielo Laputakorea천공의 성 라퓨타kastelo en la ĉielo Laputanormĉina天空之城kastelo en la ĉielorusaНебесный замок Лапутаĉiela kastelo LaputaserbaЗамак на небуkastelo en la ĉielotajaเท็นคู ชิโระ โนะ ระปิวตะ... ... ... Laputa

Kategorio:Animeo
Kategorio:Japanaj filmoj
Kategorio:Animaciaj filmoj
Kategorio:Filmoj de Hayao Miyazaki
Kategorio:Filmoj de Studio Ghibli
Kategorio:Filmoj aperintaj en 1986
Laputa, Ĉiela Kastelo
Laputa, Ĉiela Kastelo
Laputa, Ĉiela Kastelo